अनसूया-लो होई गेई ऐ। तौले गै बिस्तरा छोड़नी आं। पर तौले उटिठयै बी के करां ? रोजै दे कम्म काज करने गित्तै बी ते हत्थ पैर नेईं हिलदे। अच्छा कामदेव जी ! l तुसै खुश रवो। साढ़ी सुच्चे हिरदे आली सखी गी झूठे राजे कन्ने फसाया ऐ। (किश चेत्तै करियै, पर होई सकदा ऐ उस राजे दा कोई कसूर नेईं होऐ। ए दुर्वासा हुन्दे श्रापै दा असर सेई हुन्दा ऐ। नेईं ते के गल्ल ऐ जे एडियां मिट्ठियां गल्ला करने आला राजा इन्ने चिरै दा कोई चिट्ठी पत्तर बी नेईं भेजै।(सोचियै) उसी चेत्ता कराने गित्तै नुआड़ी ङूठी उसी भेजने आं। इने खड्ङ सुभा आले तपस्वुयें चा कुसी आखचै ? सारा दोष शकुन्तला उप्पर गै औना ऐ। कण्व महार्षि परतोई आए दे न पर उनें गी ए दस्सने दी हिम्मत नेईं पौन्दी जे शकुन्तला ब्होई गेई दी ऐ ते हूण मां बी बनने आली ऐ। गल्ल किश ने’ई बना दी ऐ थौह् नेईं औन्दा, के करचै ?